દિલ્હીમાં ત્રિશંકુની સ્થિતી પેદા થતા અને “આપ” એ સ્પસ્ટ રીતે ભાજપ ને ટેકો આપવાનો ઈન્કાર કરતાં, ફરી ચૂંટણી થવાના અથવા રાષ્ટ્રપતિ શાસન લાદવાના ભણકારા વાગી રહ્યાં છે, ત્યારે એક વિચારવા જેવી બાબત એ છે કે રાષ્ટ્રપતિ શાસન લાંબા (૫ વર્ષ સુધી) સમય સુધી લાદી ના શકાય એટલે ૨૦૧૪માં જયારે લોકસભા ની ચૂંટણી થાય તેની સાથે સાથે દિલ્હી વિધાનસભા ની આ ચૂંટણી પણ ફરીથી થઈ શકે. અને ફરી ચૂંટણી થાય તો તેનો કમ્મર તોડ ખર્ચો આખરે તો પ્રજાની કમર પર જ પડવાનો. અને “આપ” ના પાર્ટી પ્રમુખ અરવિંદ કેજરીવાલે કહ્યુ કે “કોઈપણ પાર્ટીને બહુમત ન મળતા આમ આદમી પાર્ટી ફરીથી વિધાનસભ ચૂંટણી માટે તૈયાર થઈ ગઈ છે. પાર્ટીના ચૂંટાયેલા ઉમેદવારોની બેઠકમાં આગામી ચૂંટણીની તૈયારી કરવાનો નિર્ણય થયો છે. ”